
R E F E R A T

Privind alocarea sumei de 400.000 lei judeţelor afectate de inundaţiile din luna iulie 2008 în vederea remedierii pagubelor provocate 
     
Prin adresa nr. SC2008-017356/ 31.07.2008, consilierii locali ai municipiului Timişoara solicită acordarea sumei de 400.000 lei de la bugetul local, judeţelor afectate de inundaţiile din luna iulie 2008. Deoarece pagubele materiale produse de aceste fenomene meteorologice extreme sunt importante, solidaritatea umană este singurul mijloc prin care comunităţile din zonele afectate ar putea fi ajutate. De asemenea, nu este vorba de cazuri izolate ci de comunităţi întregi care sunt private, în prezent, de orice sursă de existenţă: surse de energie, instituţii publice, drumuri şi poduri distruse de ape etc.

Deoarece, acum câţiva ani judeţul Timiş s-a confruntat cu aceeaşi situaţie, municipiul Timişoara doreşte să se implice şi în sprijinirea financiară a comunităţilor din aceste zone, pe lângă ajutoarele materiale trimise deja de către locuitorii oraşului nostru.

Având în vedere faptul  că se impune cu celeritate acordarea sumelor către sinistraţii din zonele afectate de inundaţiile din iulie 2008, propunem aprobarea acestui proiect de hotărâre de către comisiile de specialitate ale consiliului local în procedură de urgenţă.

